
Η επανάληψη πήρε αρκετό χρόνο και βλέπω ότι εκτός από κάποιους που έχουν ειδικό ενδιαφέρον, πολλοί από εσάς δε διαβάζουν ούτε τις σημειώσεις τους ούτε τις σημειώσεις που αναρτώ στο σύστημα Η-Τάξη. Αναρωτιέμαι πώς είναι δυνατόν.
Λίγοι μου έχουν δώσει προσωπικές απαντήσεις στο παλαιό θέμα εξεταστικής. Αναρωτιέμαι γιατί επίσης. Θα διορθώσω κάτι στην αίθουσα διδασκαλίας που ελάχιστοι θα έχουν προετοιμάσει; Πώς το βλέπετε;
Γενικά όμως, θεωρώ την προφορική σας συμμετοχή στο μάθημα ικανοποιητική.

Αφιερώσαμε μετά από την επανάληψη και τον εμπλουτισμό του προηγουμένου μαθήματος τον χρόνο μας στον σχολιασμό μιας φωτογραφίας. Είναι σημαντική άσκηση γιατί μοιάζει με την δουλειά του ερευνητή. Επίσης είναι άσκηση που απαιτεί αυτονομία και σφαιρική αντίληψη του θέματος. Υποθέτω ότι πολλοί από εσάς δεν έχουν συνηθίσει ακόμα την άσκηση και στην καλύτερη περίπτωση το αποτέλεσμα τους προκάλεσες κάποια έκπληξη.
Σε έναν σχολιασμό, δεν πρέπει να γράψετε ό, τι θα περνάει από το μυαλό. Πρέπει να προχωρήσετε βήμα βήμα. Από το πιο γενικό στο πιο ειδικό, από τα πιο φανερά χαρακτηριστικά σε πιο ερμηνευτικά επίπεδα.
1. Πρέπει να ενδείξετε ότι καταλαβαίνετε τη φύση του τεκμηρίου:

Πρόκειται για μια σύγχρονη φωτογραφία μιας εκκλησίας. Ο φωτογράφος δίνει έμφαση στο κτίριο που δεν έχει ιδιαίτερα χαρακτηριστικά. Η εκκλησία φαίνεται να είναι ταπεινή. Δεν είναι ξωκλήσι ούτε πολύ εντυπωσιακό κτίριο. Ούτε καν συγκρίνεται με τη μητρόπολη των Αθηνών.
Δεν υπάρχουν πολλοί άνθρωποι. Οι περισσότεροι φοιτητές δεν αναγνωρίζουν για ποιό κτίριο πρόκειται. Μπορεί να το έχετε δει στην τηλεόραση, δεν είναι σίγουρο όμως ότι αυτό βοηθάει. Μπορεί να το έχετε δει οι ίδιοι αν είχατε την τύχη να πάτε στην Κων./πολη.
Αλλιώς για τους περισσότερους, πρόκειται απλά για μια εκκλησία χωρίς ιδιαίτερα χαρακτηριστικά.

2. Χάριν του κειμένου που ακολουθεί ή του τίτλου της φωτογραφίας, μπορείτε να βάλετε αυτό το κτίριο σε πιο ενδιαφέρον πλαίσιο. Πρόκειται να δείξετε πώς σχετίζεται αυτή η φωτογραφία με το θέμα του μαθήματός μας. Πώς εντάσσεται αυτή η φωτογραφία με τις υπόλοιπες σας γνώσεις.

Αντίθετα στη σχετικά ταπεινή εμφάνισή του, αυτό το κτίριο είναι ιδιαίτερη εκκλησία αφού πρόκειται για τον ναό του Οικουμενικού Πατριαρχείου στη σημερινή Κων./πολη, στη συνοικία που ονομάζεται Φανάρι / Fener στη δυτική όχθη του Κερατίου Κόλπου / Haliç. (Δείξτε μου ότι ξέρετε για τη διπλή ονομασία των τόπων εκεί, δηλαδή ότι αποδεχθείτε την σημερινή πραγματικότητα.)
Το Οικουμενικό Πατριαρχείο είναι κεντρική έδρα του ορθόδοξου χριστιανισμού μετά από τη μεταφορά της πρωτεύουσας της ρωμαίικης πρωτεύουσας από τη Ρώμη στην καινούργια τοποθεσία (330). Η έδρα αυτή έγινε η πρώτη ιεραρχικά, αν και η ορθόδοξη πρακτική είναι περισσότερη συλλογική σε σχέση με την ρωμαιοκαθολική παράδοση. Είναι πρώτη εκκλησία συμβολικά: primus inter pares.
(Ευκαιρία είναι να σας υπενθυμίσω ότι οι πέντε ιστορικά πατριαρχεία της ορθόδοξης εκκλησίας είναι η Αντιόχεια, η Αλεξάνδρεια, τα Ιεροσόλυμα, η Κων./πολη και η Ρώμη. Όπως το ξέρετε από το 1054 και πέρα δεν υπάρχει κοινωνία μεταξύ Ρώμη και των ορθόδοξων εκκλησιών. Η έλλειψη αλληλοκατανόηση έφτασε σε άλλο επίπεδο με την 4η σταυροφορία και την κατάκτηση και λεηλασία της Βασιλεύουσας το 1204…)
Υπάρχει μεγάλη αντίθεση μεταξύ της αρχιτεκτονικής του ναού στη φωτογραφία, του Αγίου Γεωργίου, και της ιεραρχικής σειράς του Οικουμενικού Πατριαρχείου.
Αυτή η κατάσταση δεν είναι τυχαία είναι αποτέλεσμα της ιστορικής πορείας της ορθόδοξης εκκλησίας εντός Οθωμανικής Αυτοκρατορίας. 

3. Να ρωτήσετε τον εαυτόν σας, ποιό όφελος βρήκα να σας επιβάλλω το τεκμήριο αυτό. Με ποιό παιδαγωγικό σκοπό; 
Ενώ αυτός ο ναός δεν αναγνωρίζεται από τους περισσότερους φοιτητές, ενώ μπορεί και να μην ταυτιστεί καν με ορθόδοξο ναό (όπως το παρατήρηση πολύ σωστά μια συμφοιτήτριά σας), είναι κεντρική εκκλησία της ορθοδοξίας. Αλλά ασυνείδητα, στη συλλογική μνήμη ιδιαίτερα εδώ στην Ελλάδα αλλά και σε άλλες χώρες ορθόδοξη αλλά και χριστιανική γενικά η κύρια εκκλησία της ορθοδοξίας στην Κων./πολη παραμένει η Αγία Σοφία αν και από το 1453, αυτό το κτίριο είναι τζαμί. Εκείνο το κτίριο υφίσταται το αρχιτεκτονικό ιδανικό του ορθόδοξου ναού. Υπάρχει μεγάλη διαφορά ανάμεσα στην πραγματική κατάσταση του Πατριαρχείου και της ιδανικευμένης θέσης του για τους περισσότερους χριστιανούς, σαν να μην είχε θεμιτό χαρακτήρα η οθωμανική περίοδος.
(Σκοπός μου δεν είναι να κρίνω αυτή την πραγματικότητα, σκοπός μου είναι να την συνηδειτοποιήσετε και επίσης να μάθετε για την πορεία του Πατριαρχείου εντός αστικού ιστού στην πλέον οθωμανική Κων./πολη.)
Το Πατριαρχείο που βρισκόταν πριν κοντά στην Αγία Σοφία, και κοντά στο αυτοκρατορικό μέγαρο, έπρεπε σταδιακά μα αλλάξει έδρα. Οι διαδοχικές αλλαγές τοποθεσίας μπορεί να ερμηνευτούν ως διαδοχικές ταπεινώσεις του θεσμού ο οποίος δεν έπρεπε να διατηρήσει εξωτερικό μεγαλείο στην Πόλη αλλά αντίθετα έπρεπε να εσωτερικεύσει την υποταγή του στην οθωμανική εξουσία.

Η ανεξαρτησία των βαλκανικών χριστιανικών λαών συνοδεύεται με την οικοδομή ή ανακαίνιση εκκλησιών για να εκφραστεί η καινούργια αλλαγή καθεστώτος του χριστιανισμού με την απέλαση της οθωμανικής δύναμης. 
Αναφερθήκαμε σε δύο άλλες εκκλησίες που είναι προσπάθειες της επανόρθωσης της συμβολικής αρχιτεκτονικής δόξας της ορθοδοξίας:  
https://www.oca.org/saints/lives/2022/01/14/100156-saint-savva-i-first-archbishop-of-serbia
https://aleteia.org/2024/07/13/a-new-hagia-sophia-the-remarkable-story-of-st-savas-church

https://www.saint.gr/2785/saint.aspx
https://www.kathimerini.gr/k/travel/563047177/agios-andreas-to-diachroniko-symvolo-tis-patras-me-ta-polla-prosopa/
Επίσης σκέφτηκα το ζεύγος εκκλησιών στη Σόφια:
https://la-bulgarie.fr/eglise-basilique-sainte-sophie-sofia
https://www.cathedral.bg/en/home
Με την ευκαιρία, συνειδηστείτε, παρακαλώ, ότι η θρησκευτική αρχιτεκτονική είναι και πολιτική δήλωση με μεγάλη συμβολική εμβέλεια.
Η μετατροπή της Αγίας Σοφίας η οποία ήταν μουσείο από την κεμαλική εποχή (το 1935) σε τζαμί ξανά (το 2020), δεν είναι ουδέτερη πρωτοβουλία του σημερινού προέδρου της Τουρκίας. Πρόκειται για τη συμβολική επανάληψη της κατάκτησης του Μεχμέτ του Πορθητή και για άλλο ένα βήμα ανατροπής της εκκοσμίκευσης του τουρκικού κράτους όπως και μια δήλωση απομάκρυνσης στα χριστιανικά κράτη – αν η έκφραση έχει σημασία για τη γεωπολιτική. Ας πούμε ότι η εσωτερική πολιτική διάσταση αυτού του βήματος για τους υπόλοιπους χριστιανούς όλων των δογμάτων εντός Τουρκίας υπάρχει αλλά είναι δευτερεύουσας σημασίας, αφού είναι τόσο λίγοι πλέον. Δεν τους ενθαρρύνει να νοιώθουν ασφαλείς όμως.
4. Πώς βιώνει η ορθοδοξία επί τόπου αυτή την κατάσταση;

Η διατήρηση του θεσμού από το οθωμανικό κράτος είναι έκφραση μιας σχετικής ανοχής αν συγκρίνουμε με την αυστηρότητα της καθολικής επανακάτκτησης (Reconquista) της ιβηρικής χερσονήσου. Δεν επρόκειτο για Μουσουλμάνους ή Εβραίους να παραμείνουν στα εδάφη των καθολικών βασιλείων. Οι επιλογές τους ήταν 1. Βάπτιση (το ιδανικό των χριστιανών), 2, Εξορία (νότια Αφρική ή επικράτεια της Οθωμανικής Αυτοκρατορίας), 3. Θάνατος.
Η γνησιότητα των βαπτίσεων πρώην Εβραίων ή Μουσουλμάνων αμφισβητείτο από την καθολική εξουσία. Η Ιερά Εξέταση επιτηρούσε αυστηρά τους νέους Χριστιανούς. Μερικοί Εβραίοι παρέμειναν Εβραίοι εντός οίκου (Κρυπτοεβραίοι).
Ερώτηση: είναι θεμιτό για έναν Μουσουλμάνο να βαπτιστεί; Τί προβλέπεται από το Ισλάμ το ίδιο τέτοια πρωτοβουλία εκ μέρους ενός Μουσουλμάνου;
Η επιλογή από τον Πορθητή του Γενναδίου Σχολιαρίου ως πρώτο     Πατριάρχη σημαίνει 1. Την οριστική απόρριψη της Ένωσης με τον δυτικό χριστιανισμό. 2. Την αποδοχή της οθωμανικής δηλαδή ισλαμικής κυριαρχίας επάνω της ορθόδοξης εκκλησίας η οποία υιοθέτησε μια πολιτική εθελοντικής δουλείας / εθελοδουλίας η οποία δικαιολογείτο ως τιμωρία για τις περασμένες αμαρτίες των χριστιανών. Εννοείται ότι μετά από καιρούς, η δόξα του χριστιανισμού θα ανασταινόταν.
Το Ισλάμ προβλέπει ένα modus vivendi με τους Χριστιανούς και Εβραίους. Το σώμα ισλαμικών πηγών (το Κοράνι το ίδιο αλλά όχι μόνο) δεν έχει απόλυτη συνοχή αλλά σε κατάλληλο πολιτικό πλαίσιο μπορεί να προσφέρει σχετικά ευνοϊκό καθεστώς για επιβίωση και ιστορική συνέχεια των Χριστιανών/του χριστιανισμού στην περίπτωση που μας ενδιαφέρει. Το Ισλάμ προβλέπει την ένταξη των μη-Μουσουλμάνων αν αυτοί υποτάσσονται στο καινούργιο σύστημα και αναγνωρίζουν την κυριαρχία του Ισλάμ και την πρακτική ανωτερότητα των Μουσουλμάνων.

Η εξωτερική ταπεινότητα ενός χριστιανικού θεσμού ταιριάζει το χριστιανικό δόγμα. Ο Χριστός δεν ήταν επί γης δυνατός ή πλούσιος. 
Η εξωτερική ταπεινότητα των Ρωμιών δεν δηλώνει την αληθινή οικονομική ή κοινωνική τους θέση  εντός οθωμανικής αυτοκρατορίας. Μερικοί είχαν φτάσει σε απίστευτο πλούτο ή σοβαρή εξουσία – μιλήσαμε για τους Φαναριώτες οι οποίοι ήταν ηγεμόνες των παραδουνάβιων επαρχιών. Σε κλασσική κατάσταση, οι μη-Μουσουλμάνοι είναι διακριτικοί σε μουσουλμανική κοινωνία. Δεν δείχνουν τίποτα για να μην προκαλέσουν τους ηγέτες (millet-i hakime).

5. Κατά τη διάρκεια των Τανζιμάτ με την προκήρυξη της ισότητας μεταξύ των υπηκόων του Σουλτάνου, οι Ρωμιοί πήραν θάρρος και τόλμησαν να εκφράσουν αρχιτεκτονικά α. την ευημερία τους και β. τη θέλησή τους να συμμετάσχουν στον εκσυγχρονισμό της αυτοκρατορίας – και στο οικονομικό πεδίο και στον πολιτικό τομέα. Μέσα στον ίδιο πολιτικό ιστό, στην Πλατεία του Ταξίμ έχτισαν την Αγία Τριάδα η οποία ως πρόσφατα ήταν ακόμη το εντυπωσιακό κτίριο που κυριάρχησε το τοπίο: https://www.stavrodromion.org/el/churches/agia-triada-stavrodromiou

Πρόσφατα όμως η τουρκική εξουσία άλλαξε το τοπίο με την έγερση εντυπωσιακού ισλαμικού τεμένους: 
https://www.diyanet.gov.tr/ru-ru/%D0%BE%D1%80%D0%B3%D0%B0%D0%BD%D0%B8%D0%B7%D0%B0%D1%86%D0%B8%D0%BE%D0%BD%D0%BD%D0%B0%D1%8F/%D0%B4%D0%B5%D1%82%D0%B0%D0%BB%D1%8C/32435

6. → Συμπέρασμα: Αυτή η φωτογραφία είναι σύμβολο της πορείας της ορθοδοξίας στην οθωμανική αυτοκρατορία και στη σημερινή Τουρκία. Πρόκειται για μια σταδιακή ταπείνωση αλλά και σε σχετικά, συγκριτικά ανεκτικό πλαίσιο του Ισλάμ απέναντι σε άλλες αβρααμικές θρησκείες (ahl al-kitab). Αξιοσημείωτο είναι το γεγονός ότι οι ορθόδοξοι, οι χριστιανοί γενικά εκτός Τουρκίας δεν αναγνωρίζουν το κτίριο που λειτουργεί ως ναός του Πατριαρχείου σήμερα. Η Αγία Σοφία επισκιάζει οριστικά μάλλον την ταπεινή πραγματικότητα του Φαναριού. Σήμερα το ποίμνιο εντός Τουρκίας είναι ελάχιστο, γύρω στους 3000. Ένα τρίτο των ορθόδοξων στην Πόλη προέρχονται από την Αντιόχεια / Hatay και η συνέχεια με την ελληνορθόδοξη της Πόλης είναι προβληματική στην καθημερινότητα. Υπάρχουν άλλα μέρη με ισχυρή κρατική δομή που αμφισβητούν τον θεσμικό ρόλο της έδρας της Κων./πολεως όπως η Μόσχα.

Ένας καλός σχολιασμός δείχνει ότι σκεφτόσαστε διαλεκτικά. 
Ένας καλός σχολιασμός ξεκινάει από την παρατήρηση του τεκμηρίου. Μια συμφοιτήτριά σας είπε στην τάξη ότι μοιάζει μάλλον με επαρχιακό ιταλικό ναό. Ισχύει. Δε συγκρίνεται με τίποτα με την Αγία Σοφία. Να σας πω ότι δε φαίνεται καν από την όχθη του Κερατίου Κόλπου και ότι θα δυσκολευτείτε να βρείτε την τοποθεσία του Πατριαρχείου αν δεν ξέρετε το γεωγραφικό σημείο οι ίδιοι χωρίς βοήθεια. Δεν είναι τυχαίο.

